joelniklaus/EU_Wikipedias huggingface dataset:
Viera Racková

Viera Racková (* 11. august 1919, Brno – † 11. júl 2006) bola česko-slovenská speváčka a pedagogička 

Študovala hru na klavíri na hudobnej akadémii v Bratislave (1935-1939) a v Brne (1939-1941), kde následne pôsobila ako učiteľka hry na tento nástroj. Od roku 1945 sa začala uplatňovať ako speváčka populárnej hudby. Bola prvou kmeňovou speváčkou orchestra Gustava Broma. Často účinkovala a nahrávala s orchestrom Karla Vlacha a orchestrom Juraja Berczellera. Po vydaji za známeho českého zabávača Jiřího Štuchala spievala naďalej pod svojim dievčenským menom. 

Počas štúdia v Bratislave si vybudovala pozitívny vzťah k slovenčine a v rokoch 1945-1957 patrila ku garnitúre speváčok, ktoré pravidelne nahrávali piesne slovenských autorov. Vystupovala tiež v rôznych zábavných programoch a estrádach. Okrem iného aj v legendárnej bratislavskej Tatra revue. Vystupovala aj v zahraničí, hlavne v bývalej Nemeckej demokratickej republike (NDR) a v Poľsku. Bola častým hosťom hudobno–zábavných programov česko–slovenskej televízie. Koncom 60. rokov sa postupne z hudobnej scény vytratila. Jej najväčším hitom bola pieseň Lavička v jasmínu.

Diskografia 
SP a EP

Bol krásny deň 1953
 Nežiarli na moju lásku / V lesíčku  duet so  Zdeněkom Kratochvílom, shellac, 10", Mono, Supraphon 1954
 Tak nekonečne krásná (Hudba: Gejza Dusík, Text: Pavol Braxatoris), Supraphon 1955

Literatúra 
 Matzner, Poledňák, Wassenberger a kol.: Racková Véra. In: Encyklopedie jazzu a moderní popularni hudby. Část jmenná – československá scena, s.448, Praha 1990

Externé odkazy 
 Stránky venované Viere Rackovej na Estranky.cz
 Viera Racková na Supermusic.sk

Osobnosti z Brna
České speváčky
Slovenské speváčky
Českí hudobní pedagógovia
Česko-slovenské národné futsalové družstvo mužov

Česko-slovenské národné futsalové družstvo mužov bolo národné družstvo mužov, ktoré reprezentovalo Česko-Slovensko v medzinárodných futsalových súťažiach a priateľských zápasoch. Fungovalo pod záštitou Česko-slovenského futbalového zväzu (CsFZ). Ani raz sa mu nepodarilo postúpiť na majstrovstvá sveta FIFA.  

Medzi rokmi 1983 a 1992 odohralo spolu 20 medzištátnych stretnutí. Z toho 4 zápasy boli súťažné, keď bojovalo v Európskej kvalifikácii na MS 1992, ktoré sa mali konať v Hongkongu.

Štatistika

Výsledky 
Kvalifikácia na Majstrovstvá sveta FIFA
 1992: 5. miesto v skupine B

Pozri aj 
 Slovenské národné futsalové družstvo mužov
 České národné futsalové družstvo mužov

Externé odkazy 
 Futsal na Slovensku
 Futsalový portál

Zdroj 
 Medzinárodné zápasy Česko-slovenského družstva 

Národné futsalové družstvá
Futsal
Futsal v Česku
Futsal na Slovensku
Jošitomi Šibata

Jošitomi Šibata (po japonsky: 柴田善臣 - Šibata Jošitomi, 30. júl 1966, Aomori, Japonsko) je súčasný japonský džokej jazdiaci rovinné dostihy.

Úspechy 
 Tennó šó (jesenný) - (2) - Yamanin Zephyr (1993), Offside Trap (1998)
 Takarazuka kinen - (1) - Nakajama Festa (2010)
 Erizabesujoóhai - (1) - Rainbow Dalia (2012)
 Jasuda kinen - (1) - Yamanin Zephyr (1993)
 Takamatsunomija kinen - (2) - King Halo (2000), Oreha Matteruze (2006)

Iné projekty

Zdroje 
 Profil : Jošitomi Šibata na webe Yahoo!
 Jošitomi Šibata na Racingpost.com

Japonskí športovci
Samádhi

Samádhi (-sanskritský kmeň a pálijský kmeň aj nominatív) alebo samádhih (-sanskritský nominatív) môže byť:
samádhi (hinduizmus)
samádhi (budhizmus)
Alena Kánová

JUDr. Alena Kánová (* 29. marec 1980, Liptovský Mikuláš) je slovenská paralympijská reprezentantka. 

Zúčastnila sa na 6. paralympijských hrách; z 5. letných si priniesla vždy medailu a v roku 2014 sa zúčastnila zimných paralympijských hier v Soči v disciplíne curling. S bilanciou jednej zlatej, dvoch strieborných a dvoch bronzových medailí patrí k najúspešnejším zdravotne postihnutým športovcom.

Reprezentácia 
V stolnom tenise účinkuje v športovom klube ŠK TPŠ Ružomberok a trénuje ju Andrej Bardoň: Hrá pravou rukou v skupine TT3.

Jej paralympijskú medailovú kolekciu tvorí zlato zo Sydney, striebro z Pekingu a Tokia a bronz z Atén a Londýna.

V roku 2014 sa ako hráčka curlingu zúčastnila Zimných paralympijských hier 2014 v Soči.

Referencie

Iné projekty

Externé odkazy 
 Profil Aleny Kánovej na www.spv.sk

Slovenské stolné tenistky
Slovenskí hráči curlingu
Stolní tenisti na Letných paralympijských hrách 2000
Stolní tenisti na Letných paralympijských hrách 2004
Stolní tenisti na Letných paralympijských hrách 2008
Stolní tenisti na Letných paralympijských hrách 2012
Stolní tenisti na Letných paralympijských hrách 2016
Stolní tenisti na Letných paralympijských hrách 2020
Hráči curlingu na Zimných paralympijských hrách 2014
Víťazi na Letných paralympijských hrách 2000
Slovenskí paralympionici
Slovenskí paralympijskí víťazi
Paralympijskí víťazi v stolnom tenise
Osobnosti z Liptovského Mikuláša
George Gipp

George "The Gipper" Gipp (* 18. február 1895, Laurium, Michigan, USA – † 14. december 1920,  South Bend, Indiana) bol hráč amerického futbalu za Univerzitu Notre Dame. Bol prvým hráčom amerického futbalu tejto univerzity v celoamerickom výbere. Gipp hral na viacerých pozíciách a bol a je považovaný za jedného z najvšestrannejších hráčov amerického futbalu všetkých čias. Je predmetom Knute Rockneho presláveného prejavu, známeho ako "vyhrajte len jeden pre Gippera" („Win just one for the Gipper“). Gipp umrel vo veku 25 rokov na streptokokovú infekciu iba pár dní po tom, čo doviedol svoj tím k víťazstvu na tímom Northwestern.

Vyhrajte len jeden pre Gippera 
Túto vetu predniesol samotný Gipp v nemocnici na smrteľnej posteli v rozhovore s trénerom Knuteom Rocknem. Veta je vytrhnutá z nasledujúceho prejavu:

"Musím ísť Rock, to je v poriadku, ja sa nebojím. Raz, Rock, keď bude tím stáť proti tvrdému súperovi, keď sa veci budú vyvíjať zle a diery v obrane budú chlapcov ničiť, povedz im, nech do toho dajú všetko a vyhrajú len jeden zápas pre Gippera. Neviem, kde ja už vtedy budem Rock, ale dozviem sa o tom a budem šťastný."

Rock využil prejav a Gippov príbeh na to, aby v roku 1928 motivoval svoj prehrávajúci tím k prekvapujúcemu víťazstvu 12 – 6 nad neporazeným armádnym tímom.

Fráza "win one for the Gipper" sa neskôr stala sloganom v politickej kampani Ronalda Reagana a George H. W. Busha. Celý prejav je použitý vo filme Rudy.

Externé odkazy 
 College Football Hall of Fame - George "The Gipper" Gipp 
 University of Notre Dame - Official Athletic Site: George Gipp Profile

Hráči amerického futbalu USA
Osobnosti z Michiganu
Citrát trivápenatý

Citrát trivápenatý je jedna z troch vápenatých solí, kyseliny citrónovej. Bežne sa používa v potravinárskom priemysle (býva označovaný ako prídavná látka E 333 iii) ako konzervačná látka, ale niekedy aj na chuť. V tomto zmysle je podobný citrátu trisodnému. Citrát trivápenatý sa tiež používa ako zmäkčovač vody, pretože citrátové ióny dokážu chelátovať nežiaduce kovové ióny.

Chemické vlastnosti 
Citrát trivápenatý je biela prášková látka bez zápachu, rozpustná v studenej vode.

Rovnako ako kyselina citrónová aj citrát trivápenatý má kyslú chuť.

Výroba 
Citrát trivápenatý je medziprodukt pri izolácii kyseliny citrónovej z fermentačného procesu. Kyselina citrónová zo živného roztoku je neutralizovaná hydroxidom vápenatým, za vzniku citrátu trivápenatého. Ten sa potom odfiltruje od zvyšku vývaru a premyje. Vyrobený citrát trivápenatý môže byť predávaný tak ako je, alebo môže byť premenený na kyselinu citrónovú pomocou zriedenej kyseliny sírovej.

Biologická funkcia 
U mnohých ľudí, bola zistená lepšia biologická dostupnosť citrátu trivápenatého ako u lacnejšieho uhličitanu vápenatého. Zmeny zažívacieho traktu môžu zmeniť spôsob, akým sa vápnik vstrebáva do tela. Podľa výskumu spôsobov, akým sa vstrebáva vápnik po žalúdočnom by-passe, citrát trivápenatý môže mať lepšiu biologickú dostupnosť ako uhličitan vápenatý.

Zdroj 

vápenatý
Zlúčeniny vápnika
Potravinárske aditíva
A12AA - Vápnik
Guadalajara (Mexiko)

Guadalajara je jedno z najväčších miest v Mexiku. Je hlavné a najväčšie mesto štátu Jalisco, rozkladajúceho sa v západnej časti krajiny. Leží vysoko v horách () a v metropolitnej oblasti mesta žije viac ako 4,5 milióna obyvateľov. 

Mesto je pomenované po španielskej Guadalajary. Nachádza sa tu Hospicio Cabañas, historický hospic, zapísaný na zoznam Svetového dedičstva UNESCO.

Osobnosti mesta 
 Luis Barragán (* 1902 – † 1988), architekt
 Gael García Bernal (* 1978), herec
 Lorena Ochoa (* 1981), golfistka
 Javier Hernández Balcázar (* 1988), futbalista
 Sergio Pérez (* 1990), jazdec formuly 1

Partnerské mestá

Pozri aj 
 Zoznam najvyšších budov v Guadalajare (Mexiko)

Iné projekty

Zdroj 

Mestá v Mexiku
Gala (spoločnosť)

Gala Incorporated (transkripciou: Gára kabušiki gaiša) je japonská holdingová spoločnosť, ktorá spravuje  svoje dcérske spoločnosti, združené ako Gala Group. Má sídlo v japonskom Tokiu. 

Spoločnosť má tri hlavné smery podnikania - tvorba, distribúcia a zabezpečenie MMORPG hier, tvorba webu (webdesign) a hĺbková analýza dát.

Vyvíjajú predovšetkým hry pre online herný portál gPotato so zameraním predovšetkým na MMORPG z ktorých je v Európe najznámejšia MMORPG hra Allods Online.

Hry od Gala Group sú free, teda nie sú vyžadované žiadne mesačné alebo ročné poplatky. Príjmy spoločnosť získava z možnosti kúpiť si v hrách rôzne druhy prémiových vecí.

Dcérske spoločnosti 
 Gala Net, Inc. je dcérska spoločnosť v USA. Zameriava sa na anglické a španielske jazykové mutácie hier. Hry distribuované touto spoločnosťou v USA sú: Iris Online, AIKA Online, Allods Online, Luna Online, TalesRunner, Rappelz a Prius Online. 
 Gala Networks Europe, Ltd. je dcérska spoločnosť Gala Group pre Európu so sídlom v Írsku. Prevádzkuje portál gPotato.eu a distribúciu free MMORPG hier v Európe. Distribuuje a prevádzkuje hry:Flyff, Rappelz, Street Gears, Dragonica, Allods Online, Castle of Heroes, Terra Militaris, Age of Wulin a Canaan Online.
 Gala-Net Brazil, Ltd. ponúka nasledovné hry pre brazílsky trh:  Flyff, Rappelz a Iris Online.
 Gala Japan Inc. ponúka hry na japonskom trhu. Iris Online, Flyff, Rappelz, Castle of Heroes a IL: Soulbringer.
 Gala Lab Corp distribuuje na Kórejskom trhu a vyvíja hry aj pre ostatné spoločnosti Gala Group.

Herné portály 
Spoločnosť využíva na distribúciu hier, prihlasovanie a registráciu hráčov svoje herné portály gPotato.

Externé odkazy 
 gPotato.com
 gPotato.eu

Podniky v Japonsku
Autosan

Autosan S.A. je poľský výrobca autobusov a diaľkových autobusov. Firma sa nachádza v Sanoku v Poľsku. Jej predajná sieť zahŕňa Európu (aj štáty mimo EÚ), ako aj africké a ázijské krajiny. V súčasnosti vyrába približne 300 autobusov ročne. Autosan je najstarší výrobca autobusov v Poľsku.

Výrobky 
 mestské autobusy
 medzimestské autobusy
 turistické autobusy
 špeciálne autobusy (dodávky väzenia, polícia autobusy, školské autobusy)

Externé odkazy 
Oficiálna stránka

Výrobcovia autobusov
Podniky v Poľsku
Labrador (polostrov)

Labrador (-po slovensky aj po anglicky/francúzsky; iné názvy: slov. Labradorský polostrov, angl. Labrador Peninsula/ fr. Péninsule du Labrador, angl. Labrador-Ungava, angl. Quebec-Labrador peninsula /fr. Péninsule du Québec-Labrador, angl. Greater Labrador peninsula , angl. Ungava Peninsula (v širšom zmysle)/ fr. Péninsule d'Ungava (v širšom zmysle)) je polostrov vo východnej Kanade na pobreží Atlantického oceána, ktorý je na západe obklopený Hudsonovým zálivom, na severe Hudsonovým prielivom, na východe Labradorským morom, na východe Zálivom svätého Vavrinca. Treba podotknúť, že v oficiálnom kanadskom zozname názvov geografických objektov nie je žiaden polostrov s takýmto územím alebo takýmto menom uvedený . 

Polostrov pozostáva z kanadských regiónov Ungava (administratívne jednotky Saguenay-Lac-Saint-Jean, Côte-Nord a Nord-du-Québec) a Labrador (Labrador je súčasť provincie Newfoundland a Labrador)  v provincii Quebec. Rozloha polostrova je približne 1 400 000 km2, a žije tu asi 150 000 ľudí (2006).

Polostrov prvýkrát pozorovali Európania v roku 1498. Ako prví ho opísali portugalskí moreplavci João Fernandes Lavrador a Pêro de Barcelos.

Geologicky tvorí podložie polostrova Kanadský štít, ktorý je v tejto oblasti výrazne poznačený ľadovcovými procesmi poslednej ľadovej doby.

Referencie

Iné projekty 

Polostrovy Severnej Ameriky
Geografia Quebecu
Chlapčenský úsmev

Chlapčenský úsmev je debutový sólový štúdiový album Vaša Patejdla, ktorý vydal Opus 1. júla 1986 na LP. V roku 1996 vyšla reedícia albumu od vydvateľstva Bonton Music, na ktorej bolo päť pridaných hudobných bonusov.

Zoznam skladieb 
 „Tisíc deväťsto päťdesiatštyri“ (Patejdl) – 1:18
 „Miestna jednička“ (Patejdl/Zeman) – 3:20
 „Dvojčatá“ (Patejdl/Zeman) – 4:46
 „Chlapci z predmestia“ (Patejdl/Zeman) – 4:55
 „Nás nik neporazí“ (Patejdl/Zeman) – 4:53
 „Polepšovňa v hlave“ (Patejdl/Zeman) – 3:12
 „Garážové sny“ (Patejdl/Zeman) – 4:41
 „Na rozhraní“ (Patejdl/Zeman) – 4:23
 „Systém Gabriel“ (Patejdl/Zeman) – 3:50
 „Chlapčenský úsmev“ (Patejdl/Zeman) – 3:20
 „Tri štvrte na jeseň“ (Patejdl/Zeman) – 4:58
 „Zima“ (Patejdl) – 1:39

Bonusy na CD z roku 1996: 
 „Kaskadér“ Lýra – 4:59
 „Požičovňa vzducholodí“ – 3:33
 „Stratený raj“ (duet s Heidi Janků) – 3:21
 „Miestna jednička II“ bonus – 3:53
 „Chlapčenský úsmev “Lýra bonus – 4:05

Výroba albumu 
Hudobníci
 Vašo Patejdl – klávesové nástroje, syntetizátory, spev (2 – 12)
 Ján Baláž – elektrická gitara (3, 5), vokály 
 Ivan Minárik – elektrická gitara (8)
 Laco Lučenič – elektrická gitara (5, 6, 10)
 Michal Dúžek – basová gitara
 Viera Briestenská – spev (12)
 vokálna skupina Trend: Anna Melišíková, Barbora Ružová, Ladislav Briestenský, Viera Briestenská (2)
 Jožo Ráž – vokály
 Marián Jaslovský – tenor saxofón (8)
Produkcia
 Ján Lauko – zvuková réžia
 Alexander Soldán – mastering
 Igor Adamec, Ivan Minárik – technici nahrávania
 Ľuboš Zeman – sprievodný text na obale
 Gregor Fudala, Martin Činovský, Peter Sedlák – dizajn

Referencie 

Albumy Vaša Patejdla
Hudobné albumy z 1986
Debutové albumy
AIKA Online

AIKA Online je free MMORPG hra vydaná spoločnosťami Gala, Inc. a HanbitSoft. Hra je distribuovaná prostredníctvom portálov gPotato patriacim spoločnosti Gala, Inc..

Informácie o hre 
Príbeh hry sa odohráva vo fantasy svete Arcane, ktorý vytvorila bohyňa Aika. Ústredným motívom hry je boj proti démonovi Zerecasovi, ktorý sa rozhodol ovládnuť celý svet Arcane. Aika vytvorila ďalšie bytosti Prans, ktoré po boku hráčov môžu proti Zerecasovi bojovať.

Hra sa delí len na povolania (classy) a hráč si vyberie čo chce byť a zvolí si, či chce hrať za ženskú postavu alebo za mužskú. Od toho sa odvíja jeho povolanie.
 Melee fighter
 Warior (muž)
 Paladin (žena)
 Ranged damage
 Rifleman (muž)
 Dual gunner (žena)
 Spellcaster
 Warlock (muž)
 Cleric (žena)

Rasy v AIKA Online 
Sú Alethius, Feonir, Lenaria, Vanov, a Ostyrion. Každá rasa má svoj vlastný príchod do sveta Arcane, ale všetky rasy zdieľajú rovnakú mapu a môžu plniť rovnaké úlohy (questy). Rasu si hráči v AIKA Online nevyberajú ešte pred začatím hry, ale až po splnení úlohy na 10-tej úrovni. Vtedy sa stávajú príslušníkmi jednej z národností. Na začiatku hry sa volí iba funkcia a mužská / ženská postava.

Externé odkazy 
AIKA.gPotato.com - oficiálna stránka hry pre Európu s možnosťou založenia účtu a hrania.

Zdroj 

MMORPG
Počítačové hry z 2009
Hry pre Mac OS
Hry pre Windows
Počítačové hry
Počítačové hry pre viacerých hráčov
Mierová edukácia

Mierová edukácia je proces nadobúdania hodnôt, vedomostí a rozvíjanie postojov, znalostí a chovania na život v harmónii so sebou, ostatnými ľuďmi i s prirodzeným prostredím.

Existuje mnoho deklarácií OSN o dôležitosti mierovej edukácie.

Napríklad:
 Stanovy UNESCO prijaté 16. 11. 1945.
 Všeobecná deklarácia ľudských práv, časť 26.
 Odporúčanie pre Vzdelávanie pre medzinárodne porozumenie, kooperáciu a mier a Vzdelávanie pre ľudské práva a základne slobody, časť 18.
 Dohovor o právach dieťaťa, článok 29.1(d).

Definícia 
Ian Harris a John Synott opísali mierovú edukáciu ako sériu „učebných stretnutí“, ktoré čerpajú z ľudí:
 ich túžbu po mieri,
 nenásilné alternatívy na riešenie konfliktu a
 znalosti pre kritickú analýzu štrukturálnych úprav legitimizujúcich neprávosť a nerovnosť.

Pozri aj 
 Mier
 Svetový mier
 Globálny mierový index

Referencie

Externé odkazy 
 Canadian Centres for Teaching Peace
 Center for Peace and Justice Education, Villanova University
 Culture of Peace Programme Canada
 Peace Education Center Columbia University
 Wilmington College Peace Resource Center
 US Association for the University for Peace
 UN Peace Education Website
 Culture of Peace Online Journal
 On Earth Peace
 Peace Education Foundation
 Fundación Educación para la Paz
 The Strange War – Stories for Use in Peace Education in 22 Languages

Mier
Vzdelávanie
Architectural Association School of Architecture

Architectural Association School of Architecture (slovensky: Univerzita architektúry), známa aj ako AA, je architektonická škola v Londýne vo Veľkej Británii.

Známi študenti a profesori 
 David Chipperfield, diplom 1977
 Nicholas Grimshaw, diplom 1965
 Zaha Hadid, diplom 1977 
 Rem Koolhaas, diplom 1975 
 Renzo Piano, profesor
 Richard Rogers, diplom 1959

Externé odkazy 
 Oficiálna stránka
 Dejiny AA

Univerzity v Anglicku
Architektonické vzdelanie
Žiješ len dvakrát

Žiješ len dvakrát (v origináli You Only Live Twice) je v poradí piaty film o Jamesovi Bondovi z roku 1967. Scenár napísal na základe dvanásteho románu spisovateľa Iana Fleminga (1964) Roald Dahl. Je to prvá bondovka, pri ktorej sa autor scenára výrazne odpútal od Flemingovej predlohy a vytvoril (pri zachovaní niektorých jej kulís) celkom nový príbeh.

Zaujímavosti 
Piaty film o Bondovi sa len ľahko inšpiroval knihou Iana Fleminga a je v tomto ohľade prvý v sérii. Okrem japonského prostredia a niektorých postáv ide o dosť rozdielne príbehy. Oproti iným filmom z tejto série, ktoré sa veľmi často odohrávajú v Anglicku, Rusku alebo USA, je takmer celý film zasadený do Japonska. Zobrazené je v nevídanej miere aj Bondovo priateľstvo s Tanakou (agent Felix Leiter je napríklad vždy len Bondov pomocník).

Pre obsadenie role Blofelda sa uvažovalo aj o Janovi Werichovi.

Dej 
Z obežnej dráhy zmizla americká družica, čo narušuje vzťahy medzi Spojenými štátmi a Sovietskym zväzom. Na obzore sa rysuje III. svetová vojna. Stopy k spadnutej družici a organizácii SPECTRE vedú do Japonska. Tu Bond stretáva svoj japonský náprotivok, agentku Suzuki, ktorej pomoc v tajomnej krajine potrebuje.

Osoby a obsadenie 

 James Bond – Sean Connery
 Aki – Akiko Wakabajaši
 Kissy Suzuki – Mie Hama
 Ernst Stavro Blofeld – Donald Pleasence
 Helga Brandt – Karin Dor
 Tiger Tanaka – Tetsuro Tamba
 Mr. Osato – Teru Shimada
 M – Bernard Lee
 Moneypenny – Lois Maxwellová
 Q – Desmond Llewelyn
 Henderson – Charles Gray
 Ling – Tsai Chin

Externé odkazy

Zdroj 
 

Filmy o Jamesovi Bondovi
Akčné filmy USA
Britské filmy
Filmy z 1967
Canaan Online

Canaan Online je free-to-play MMORPG hra, ktorú je možné hrať v internetovom prehliadači. Bola vydaná v Číne a v roku 2010 aj v Európe prostredníctvom portálov gPotato. Hranie nevyžaduje žiadne pravidelné mesačné alebo ročné poplatky. Hráči si môžu v hre v prípade záujmu zakúpiť niektoré predmety za reálne peniaze, ale nie je to podmienkou.

Popis hry 
Hráč si na začiatku zvolí postavu za ktorú chce hrať. Má možnosť výberu z piatich povolaní - Warrior, Priest, Ranger, Mage a Druid, okrem toho si vyberie meno a zvolí si vzhľad postavy. Hráč si môže počas hry skrotiť nejaké NPC (zviera), ktorý mu potom pomáha v boji. Podobne ako u iných MMORPG hráč zabíjaním NPC získava skúsenosti a tým zvyšuje svoju úroveň. S inými hráčmi je možné navštevovať dungeony, vytvárať guildy alebo bojovať hráč proti hráčovi.

Jazyky 
Hra je dostupná v anglickom, nemeckom a francúzskom jazyku.

Externé odkazy 
Canaan.gPotato.eu - oficiálna stránka hry s možnosťou registrácie a online hrania.

Počítačové hry z 2008
Hry pre Mac OS
Hry pre Windows
Webové hry
MMORPG
Počítačové hry
Počítačové hry pre viacerých hráčov
Otorinolaryngológia

Otorinolaryngológia (skrátene aj ORL) je medicínsky chirurgický odbor, ktorý sa zaoberá diagnostikou a liečbou ochorení ucha, nosa, nosovej dutiny a prinosových dutín, hltana a hrtana. Niekedy sa vyskytuje aj užšia špecializácia otológia (ušné lekárstvo), rhinológia (nosové lekárstvo) a laryngológia (krčné lekárstvo), ďalej foniatria (poruchy hlasu, sluchu a reči) a neurootológia (ušné šelesty a závraty ORL pôvodu).

Názov odboru pochádza z gréckeho slova ωτορρινολαρυγγολογία (otos = druhý pád slova ucho, rhinos = nos, larynx = hrtan, logos = veda). 

V diagnostike sa využívajú aj moderné zobrazovacie metódy (endoskopia, v neurootológii kraniokorpografia, elektronystagmografia, videonystagmografia a posturografia) v terapii najmä chirurgické zákroky (tonzilektómia, adenotómia, polypektómia a i.) a medikamenty.

Iné projekty

 
Medicína
Žihadlo

Žihadlo je ostrý orgán alebo časť tela rôznych živočíchov (typicky článkonožcov), ktorým živočích obvykle vstrekuje jed, najčastejšie prepichnutím kože iného živočícha. Skutočné žihadlo sa líši od iných bodacích štruktúr tým, že bodnutie je jeho vlastnou akciou, na rozdiel od zubov, ktoré prebodávajú silou čeľustí, a od ostňov (tŕňov) či pŕhľavých chlpov rastlín, kde je bodnutie plne v réžii obeti.

Zoológia 
Hlavným typom konštrukcie žihadiel je ostrý orgán slúžiaci pre útok alebo obranu, zvlášť ak je spojený s jedovou žľazou a prispôsobený k zasadzovaniu rán bodaním; príkladom je chvostové žihadlo šťúra. Osa má žihadlo schopné spôsobiť veľmi bolestivé bodnutie a používa ho cielene v prípadoch, kedy sa cíti ohrozená.

Žihadlo sa nachádza typicky na zadnej časti tela živočícha. Medzi živočíchmi disponujúcimi žihadlom patria napríklad včely, osy, sršne a šťúry; šťúrie žihadlo však nie je homológne k ostatným trom, je príkladom konvergenčnej evolúcie.

Špecificky u včely medonosnej je žihadlo včelích robotníc (modifikované kladielko, rovnako ako u iných blanokrídlovcoch so žihadlom) opatrené protismernými ostňami. Po bodnutí uviazne v tkanive cicavcov a vytrhne sa z tela včely, ktorá potom počas niekoľkých minút zahynie. Žihadlo má vlastný ganglión a počas niekoľkých minút pokračuje v zarezávaní do tkaniva a vypúšťaní jedu. Na otázku, ako sa tento rys vyvinul, keď je pre jedince zjavne nevýhodný, dáva odpoveď uvedomenie si, že predátori z radov cicavcov môžu ľahko zničiť celú kolóniu, ak nie sú včas zahnaní. Po zničení kolónie hynie sterilná robotnica bez potomkov, preto iba ubránením kolónie môže dôjsť k prenosu génov na ďalšiu generáciu. Použitie ostnatého žihadla je samovražedné len pri zásahu proti cicavcom; včely (z iných kolónií pri vzájomných bojoch) možno bodať opakovane. Preto sa samovražednosť použitím žihadla dostane na scénu len pri obrane proti útoku, ktorý hrozí zničením celej kolónie. Žihadla väčšiny ostatných včiel a ôs nemajú ostne, preto môžu byť používané opakovane. Jedinou výnimkou sú osy Vespula, Dolichovespula a Brachygastra mellifica, ktoré však majú ostne tak malé, že sa žihadlo nevytrhne, takže môžu aj tieto osy bodať opakovane.

Žihadla u živočíchov mimo kmeň článkonožcov 
Orgány, ktoré plnia podobnú funkciu u iných živočíchov ako článkonožcov, sa často označujú ako „žihadlá“, napriek tomu sú technicky považované za niečo iné (napr. jedový osteň). Patrí medzi nich modifikovaný zubovitý výrastok tŕňovkovitých, jedové bodce na zadných nohách vtákopyska alebo aj chápadlá medúz.

Podobne sa termín niekedy používa aj pre zub hada. Jeden druh hadov v Južnej Afrike, Psammophylax rhombeatus, je známy tiež ako skaapsteker (afrikánsky „ovčie žihadlo“).

Zdroj 
 

Anatómia živočíchov
Brazílske národné futsalové družstvo mužov

Brazílske národné futsalové družstvo mužov je národné družstvo, ktoré reprezentuje Brazíliu v medzinárodných futsalových súťažiach a priateľských zápasoch. Funguje pod záštitou Confederação Brasileira de Futebol de Salão (CBFS). Prvý medzinárodný zápas absolvovalo už v roku 1986. Vtedy na 1. oficiálnom turnaji pod hlavičkou FIFA v Maďarsku skončilo posledné. Jeho najväčšími úspechmi je 5 titulov majstra sveta FIFA či 5 titulov majstra Južnej Ameriky. V septembri 2016 mu patrilo vo svetovom rebríčku 1. miesto. 

V roku 2006 na Hrách Lusofonie dosiahlo rekordné víťazstvo, keď na tímom Východného Timoru zvíťazilo , čo je najvyššie víťazstvo vo futsalovom svete.

Vrcholné podujatia 
Na majstrovstvách sveta získalo spolu 7 medailí, tie najcennejšie v rokoch 1989, 1992, 1996, 2008 a 2012. Na turnaji v Thajsku v roku 2012 vyhralo šampionát bez straty čo i len bodu.

Na juhoamerických majstrovstvách donieslo rovnako z každého turnaja medailu. Okrem turnajov v Paraguaji v roku 2003 a Ekvádore v roku 2015 dokázalo podujatie vždy vyhrať. V roku 2003 sa hrala finálová skupina, v ktorej družstvo podľahlo  a obsadilo konečné strieborné umiestnenie. 3 zlaté medaily vybojovalo aj na Juhoamerických hrách a 1 zlato aj na Panamerických hrách v roku 2007.

Výsledky 
Majstrovstvá sveta FIFA

Juhoamerická kvalifikácia na MS

Majstrovstvá Južnej Ameriky

Taça America de Futsal
  1995:  víťaz
  1997:  víťaz
  1998:  víťaz
  1999:  víťaz

Panamerické hry

Juhoamerické hry

Hry Lusofonie

Referencie

Pozri aj 
 Brazílske národné futsalové družstvo žien
 Brazílske národné futbalové mužstvo

Iné projekty

Externé odkazy 
 Oficiálna stránka Confederação Brasileira de Futebol de Salão 
 Brazílsky futsalový portál 
 Futsal v Brazílii 
 Výsledky družstva na portáli futsalplanet.com 
 Brazílske družstvo na MS 2016 na stránke FIFA 

Národné futsalové družstvá
Futsal
Národné
Argentínske národné futsalové družstvo mužov

Argentínske národné futsalové družstvo mužov je národné družstvo mužov, ktoré reprezentuje Argentínu v medzinárodných futsalových súťažiach a priateľských zápasoch. Funguje pod záštitou Asociación del Fútbol Argentino (AFA). Prvý medzinárodný zápas absolvovalo už v roku 1987. V júli 2018 mu patrilo vo svetovom rebríčku 5. miesto.

Vrcholné podujatia 
Jeho najväčším úspechom je titul na majstrovstvách sveta FIFA v roku 2016, vo finále ktorých zvíťazilo nad . Pritom na predchádzajúcich siedmych turnajoch na žiadnu z medailí nesiahlo.

Na majstrovstvách Južnej Ameriky získalo 2 tituly. Okrem týchto víťazstiev sa dostalo na juhoamerickom šampionáte aj 4-krát do finále, v ktorom ho zakaždým porazil najúspešnejší juhoamerický tímBrazília. Z turnaja na Juhoamerických hrách si odnieslo 4 medaily, z toho 2 strieborné. Striebro získalo aj na futsalovom turnaji Panamerických hier v roku 2007.

Argentína spolu s Brazíliou a Španielskom sú jediné tímy, ktoré sa predstavili na všetkých majstrovstvách sveta FIFA.

Výsledky 
Majstrovstvá sveta FIFA

Juhoamerická kvalifikácia na MS

Panamerické majstrovstvá FIFA

Majstrovstvá Južnej Ameriky

Taça America de Futsal
 1995:  2. miesto
 1997:  2. miesto
 1998: 4. miesto
 1999:  3. miesto

Panamerické hry

Juhoamerické hry

Referencie

Pozri aj 
 Argentínske národné futbalové mužstvo
 Argentínske národné futsalové družstvo žien

Externé odkazy 
 Oficiálna stránka Asociación del Fútbol Argentino 
 Argentínsky futsalový portál

Zdroje 
 Zápasy družstva na portáli futsalplanet.com 
 Argentínske družstvo na MS 2016 na oficiálnej stránke FIFA 
 Selección Mayor de Futsal 

Národné futsalové družstvá
Futsal
Národné
Rinat Leonidovyč Achmetov

Rinat Leonidovyč Achmetov (,  , ; * 21. september 1966, Doneck), je ukrajinský oligarcha tatárského pôvodu. Vlastní a riadi ukrajinský finančný a priemyslový konglomerát SCM Holdings. Je dlhoročným prezidentom futbalového klubu FK Šachtar Doneck, od roku 2007 je poslancom ukrajinského parlamentu za Stranu regiónov. Je považovaný aj za neoficiálneho vodcu tejto strany.

Je najbohatším Ukrajincom a patrí medzi 50 najbohatších ľudí na svete. V roku 2011 odhadoval časopis Forbes hodnotu jeho majetku na 16 miliárd dolárov.

Referencie

Iné projekty

Zdroje 

Ukrajinskí politici
Ukrajinskí podnikatelia
Filantropi
FK Šachtar Doneck
Ukrajinské osobnosti tatárskeho pôvodu
Osobnosti z Donecka
Členovia Verchovnej rady Ukrajiny
Paraguajské národné futsalové družstvo mužov

Paraguajské národné futsalové družstvo mužov je národné družstvo mužov, ktoré reprezentuje Paraguaj v medzinárodných futsalových súťažiach a priateľských zápasoch. Funguje pod záštitou Asociación Paraguaya de Fútbol (APF). Svoj prvý medzinárodný zápas odohralo na turnaji v Brazílii v roku 1987. V júli 2018 mu patrilo vo svetovom rebríčku 11. miesto.

Vrcholné podujatia 
Na majstrovstvách sveta FIFA sa dostal najďalej do 2. fázy, a v roku 2016 na turnaji v Kolumbii do štvrťfinále, keď v záverečnom stretnutí prehralo s . 
Okrem šampionátov FIFA sa paraguajské družstvo predstavilo aj na prvých troch majstrovstvách sveta FIFUSA (v sálovom futbale), na ktorých získalo vždy medailu, v roku 1988 dokonca zlatú.

Jeho najväčšími úspechmi sú strieborná medaila na majstrovstvách Južnej Ameriky v roku 2015 či 2 striebrá na Juhoamerických hrách v rokoch 2006 a 2018. Okrem toho sa stalo víťazom Bolivarianských hier v roku 2013 a na Panamerických hrách 2007 získalo bronz.

Výsledky 
Majstrovstvá sveta FIFA

Juhoamerická kvalifikácia na MS

Majstrovstvá Južnej Ameriky

Taça America de Futsal
  1995: 4. miesto
  1997:  3. miesto
  1998:  2. miesto
  1999:  2. miesto

Panamerické hry

Panamerické majstrovstvá FIFA

Juhoamerické hry

Bolivarianské hry

Referencie

Pozri aj 
 Paraguajské národné futbalové mužstvo
 Paraguajské národné futsalové družstvo žien

Externé odkazy 
 Futsalové družstvo mužov na oficiálnej stránke Asociación Paraguaya de Fútbol

Zdroje 
 Zápasy družstva na futsalplanet.com 
 Paraguajské družstvo na MS 2016 na oficiálnej stránke FIFA 

Národné futsalové družstvá
Futsal
Národné
Uruguajské národné futsalové družstvo mužov

Uruguajské národné futsalové družstvo mužov je národné družstvo mužov, ktoré reprezentuje Uruguaj v medzinárodných futsalových súťažiach a priateľských zápasoch. Funguje pod záštitou Asociación Uruguaya de Fútbol (AUF). Prvý medzinárodný zápas absolvovalo v roku 1991 na panamerických majstrovstvách. V apríli 2017 mu patrilo vo svetovom rebríčku 25. miesto.

Vrcholné podujatia 
Na majstrovstvách sveta FIFA sa uruguajské družstvo kvalifikovalo 3-krát, prvýkrát v roku 1996. Najďalej sa dokázalo dostať práve pri svojom prvom štarte v roku 1996, keď sa prebojovalo do 2. fázy. Na ďalších 2 turnajoch MS skončilo už v základnej skupine.

Jeho najväčšími úspechmi sú 2 finálové umiestnenia na majstrovstvách Južnej Ameriky či strieborná medaila na Juhoamerických hrách v roku 2010. V Pohári konfederácií 2009 sa taktiež umiestnilo na striebornej priečke.

Výsledky 
Majstrovstvá sveta FIFA

Juhoamerická kvalifikácia na MS

Majstrovstvá Južnej Ameriky

Taça America de Futsal
 1995:  3. miesto
 1997: 4. miesto
 1998:  3. miesto
 1999: 4. miesto

Juhoamerické hry

Pohár konfederácií
 2009:  2. miesto

Referencie

Pozri aj 
 Uruguajské národné futsalové družstvo žien
 Uruguajské národné futbalové mužstvo

Externé odkazy 
 Oficiálna stránka Asociación Uruguaya de Fútbol 
 Zápasy družstva na futsalplanet.com 

Národné futsalové družstvá
Futsal
Národné
Kostarické národné futsalové družstvo mužov

Kostarické národné futsalové družstvo mužov je národné družstvo mužov, ktoré reprezentuje Kostariku v medzinárodných futsalových súťažiach a priateľských zápasoch. Funguje pod záštitou Federación Costarricense de Fútbol (FEDEFUTBOL). Prvý medzinárodný zápas absolvovalo v roku 1992, na druhých majstrovstvách sveta. Jeho najväčším úspechom je 3-násobné víťazstvo na majstrovstvách zóny CONCACAF. V marci 2018 mu patrilo vo svetovom futsalovom rebríčku 24. miesto.

Vrcholné podujatia 
Na majstrovstvá sveta FIFA sa dokázalo kvalifikovať 4-krát, väčšinou skončilo už v základnej skupine. A až na MS 2012 dokázalo vyhrať svoj prvý zápas, keď v skupine vyhralo nad Paraguajom . Svoje najlepšie umiestnenie dosiahlo na turnaji v roku 2016, keď sa prebojovalo do osemfinále, v ktorom prehralo s .

Okrem troch prvenstiev zóny CONCACAF v rokoch 2000, 2012 a 2016 získalo ešte bronzovú medailu v roku 2004, keď organizovala podujatie práve Kostarika. V roku 2013 získalo družstvo na futsalovom turnaji Stredoamerických hier bronzovú medailu, keď v domácom prostredí si o boji 3. miesto hladko poradilo so  . O 4 roky neskôr sa dostalo do finále turnaja, v ktorom nakoniec prehralo s .

Výsledky 
Majstrovstvá sveta FIFA

Majstrovstvá CONCACAF

Stredoamerické hry

Referencie

Pozri aj 
 Kostarické národné futbalové mužstvo
 Kostarické národné futsalové družstvo žien

Externé odkazy 
 Oficiálna stránka Federación Costarricense de Fútbol 
 Futsal v Kostarike

Zdroje 
 Zápasy družstva na futsalplanet.com 
 Kostarické družstvo na MS 2016 na stránke Medzinárodnej futbalovej federácie 

Národné futsalové družstvá
Futsal
Národné
Madeleine Astorová

Madeleine Astorová rodená Madeleine Talmage Force (* 19. jún 1893, New York – † 27. marec 1940, Florida, bola druhá manželka a vdova po milionárovi Johnovi Jacobovi Astorovi IV a osoba, ktorá prežila potopenie lode Titanic. Bola najmladšou dcérou Williama Hurlbuta Forceho a Katherine Arvilla Talmage. Mala staršiu sestru Katherine Emmons Force.

Zoznámenie s Johnom Jacobom Astorom IV 

V septembri 1910 sa Madeleine zoznámila s milionárom Johnom Jacobom Astorom IV. Podnikateľ, vojak, vynálezca a spisovateľ patril do prestížnej rodiny Astorovcov. V tom čase bol považovaný za jedného z najbohatších mužov sveta. V septembri 1911 sa zosobášili. John Jacob sa len dva roky pred svadbou rozviedol so svojou prvou manželkou a Madeleine bola o takmer tridsať rokov mladšia. Ich manželstvo bolo často medializované; tlač sledovala každý ich pohyb. Rozhodli sa preto uniknúť pozornosti novinárov tým, že strávia svoje medové týždne v Egypte. Z New Yorku odcestovali v januári 1912 na palube lode RMS Olympic. Po plavbe po Níle prebývali v Neapole.

Na palube Titanicu 

Nakoľko Madeleine bola tehotná a svojho syna chcela porodiť v Spojených štátoch, rozhodli sa pre návrat do USA loďou RMS Titanic, ktorá bola na svojej prvej plavbe. Astorovci vyplávali z Cherbourgu večer 10. apríla. Na lodi RMS Titanic boli najbohatším párom na palube. V noci zo 14. apríla, krátko po 23:40, John hlásil svojej žene, že Titanic narazil do ľadovca. Požiadal ju, aby si obliekla záchrannú vestu, v súlade s pokynmi posádky a personálu na palube lode. 

Kapitán Edward Smith nariadil nástup žien a detí na paluby záchranných člnov. John žiadal druhého dôstojníka Charlesa Lightollera aby mohol sprevádzať svoju manželku, vzhľadom k jej tehotenstvu, no ten to odmietol.

Krátko po 2:00 sa začal Titanic potápať a záchranné člny sa od neho odpútali. Na lodi však zostalo takmer 1500 ľudí a medzi nimi aj John Jacob Astor. Madeleine a ďalší preživší boli zachránení loďou RMS Carpathia a dopravení do New Yorku. Johnovo telo našla o týždeň neskôr loď Mackay-Bennett. 

V auguste 1912 vo svojom sídle na Fifth Avenue Madeleine porodila Johna Jacoba Astora VI.

Po smrti manžela 
Dňa 22. júna 1916 si v Bar Harbor, štát Maine vzala priateľa z detstva, bankára Charlesa Williama Dicka. Charles William Dick bol viceprezidentom Manufacturers Trust Company of New York a spoluvlastník a riaditeľ Brooklyn Times. Rozviedli sa 21. júla 1933, v Rene v Nevade.

O štyri mesiace neskôr, 27. novembra 1933, si Madeleine vzala dvadsaťšesť ročného talianskeho boxera Enza Fiermonteho, s ktorým sa rozviedla o päť rokov neskôr 11. júna 1938, vo West Palm Beach na Floride. Po rozvode sa vrátila k svojmu predchádzajúcemu priezvisku „Dicková“.

Smrť 
Madeleine Dicková zomrela dňa 27. marca 1940 v Palm Beach na Floride vo veku 46 rokov na infarkt. Bola pochovaná v Trinity Church Cemetery vo Washington Heights.

Iné projekty

Externé odkazy 
 Madeleine Astor na Titanic-Passengers.com 
 Madeleine Astor na Titanic-titanic.com

Zdroj 
 

Posádka a pasažieri Titanicu
Osobnosti USA
Osobnosti z New Yorku
Guatemalské národné futsalové družstvo mužov

Guatemalské národné futsalové družstvo mužov je národné družstvo mužov, ktoré reprezentuje Guatemalu v medzinárodných futsalových súťažiach a priateľských zápasoch. Prvý medzinárodný zápas absolvovalo v roku 1996. Funguje pod záštitou Federación Nacional de Fútbol de Guatemala (FEDEFUTG). V marci 2018 mu patrilo vo svetovom futsalovom rebríčku 34. miesto.

Vrcholné podujatia 
Na majstrovstvá sveta FIFA sa guatemalské družstvo dokázalo kvalifikovať 4-krát, zakaždým skončilo už v základnej skupine. V roku 2008 Guatemala dokonca organizovala turnaj MS, na ktorom jej hráči dokázali zvíťaziť iba nad tímom Kazachstanu. 

Jeho najväčším úspechom je víťazstvo na majstrovstvách CONCACAF-u v roku 2008. V roku 2012 na domácom turnaji získalo striebro a kvalifikovalo sa na MS. O štyri roky neskôr sa vďaka bronzovému umiestneniu opätovne kvalifikovalo na svetový šampionát. Turnajové víťazstvá si pripísalo aj futsalovom turnaji v rámci Stredoamerických hier.

Výsledky 
Majstrovstvá sveta FIFA

Majstrovstvá CONCACAF

Stredoamerické hry

Bolivarianské hry

Referencie

Pozri aj 
 Guatemalské národné futbalové mužstvo
 Guatemalské národné futsalové družstvo žien

Externé odkazy 
 Oficiálna stránka Federación Nacional de Fútbol de Guatemala 
 Guatemalský futsalový portál

Zdroje 
 Zápasy družstva na futsalplanet.com 
 Guatemalské družstvo na MS 2016 na stránke Medzinárodnej futbalovej federácie 

Národné futsalové družstvá
Futsal
Národné
Ján Ďurica (teológ)

ThDr. Ján Ďurica SJ, PhD. (* 30. júl 1943 Hriňová) je slovenský teológ, vedúci Katedry pastorálnej teológie, liturgiky a kánonického práva Teologickej fakulty Trnavskej univerzity v Trnave.

Štúdium 
Magisterský titul získal na Rímskokatolíckej cyrilometodskej bohosloveckej fakulte Univerzity Komenského v Bratislave v roku 1966. Po štúdiu na Pápežskej teologickej fakulte vo Varšave nadobudol titul Licenciát teológie (ThLic.) (1992) a na Teologickej fakulte Trnavskej univerzity v Trnave obdržal doktorát teológie a titul PhD. (2007).

Dielo

Editor

Referencie

Externé odkazy 
 Pedagógovia Teologickej fakulty TU v Trnave
 Dielo, publikácie
 Večerná univerzita TV LUX: Deuteronomická história, Kronikárske dejepisné dielo a poučné histórie

Slovenskí teológovia
Slovenskí náboženskí spisovatelia
Kresťanskí spisovatelia
Jezuiti
Slovenskí rímskokatolícki kňazi
Osobnosti z Hriňovej
Národné futsalové družstvo mužov USA

Americké národné futsalové družstvo mužov je národné družstvo mužov, ktoré reprezentuje Spojené štáty v medzinárodných futsalových súťažiach a priateľských zápasoch. Funguje pod záštitou United States Soccer Federation (USSF). Prvý medzinárodný zápas absolvovalo v roku 1984. V októbri 2016 mu patrilo vo svetovom rebríčku 46. miesto. 

Futsal je v Spojených štátoch udomácnený už od 70. rokoch pod názvom halový futbal (indoor soccer). V roku 1981 vzniklo prvé národné futsalové združenieU.S. Futsal (USFF). Aj preto bolo americké družstvo pozvané Medzinárodnou futbalovou federáciou (FIFA) na prvé MS v roku 1989, na ktorých zaznamenali úspech v podobe zisku bronzovej medaily.

Vrcholné podujatia 
Na majstrovstvá sveta FIFA sa dokázalo kvalifikovať 5-krát, v roku 1989 získalo bronzovú medailu a v roku 1992 dosiahlo svoj najlepší výsledokstriebro, keď vo finálovom stretnutí podľahlo najúspešnejšiemu tímu svetaBrazílii. V roku 2008, na svojich posledných MS, dosiahlo americké družstvo najhoršie výsledky, keď prehralo všetky 4 zápasy v skupine a skončilo v nej posledné. Na MS 2012 sa ani nekvalifikovalo, keď v kontinentálnej kvalifikácii skončilo na nepostupovom 6. mieste.

Jeho najväčším úspechom na majstrovstvách CONCACAF-u je zisk 2-násobného majstrovského titulu v rokoch 1996 a 2004. Okrem toho pridalo aj 2 bronzové umiestnenia. V roku 2016 sa však v dvojzápase s  nedokázalo ani kvalifikovať na subkontinentálny turnaj.

V roku 1988 sa predstavilo na tretích majstrovstvách sveta AMF, kde skončilo v základnej skupine.

Výsledky 
Majstrovstvá sveta FIFA

Majstrovstvá CONCACAF

Panamerické hry

Referencie

Pozri aj 
 Národné futbalové mužstvo USA
 Národné futsalové družstvo žien USA

Externé odkazy 
 Oficiálna United States Soccer Federation 
 Futsal v USA 
 Zápasy družstva na futsalplanet.com 
 Americké družstvo na oficiálnej stránke CONCACAF 

USA
Futsal
Národné
Kubánske národné futsalové družstvo mužov

Kubánske národné futsalové družstvo mužov je národné družstvo mužov, ktoré reprezentuje Kubu v medzinárodných futsalových súťažiach a priateľských zápasoch. Funguje pod záštitou Asociación de Fútbol de Cuba (AFC). Prvý medzinárodný zápas absolvovalo v roku 1996. Jeho najväčším úspechom je 4-násobné strieborné umiestnenie na Majstrovstvách CONCACAF-u. V septembri 2016 mu patrilo vo svetovom rebríčku 42. miesto.

Vrcholné podujatia 
Na majstrovstvá sveta FIFA sa dokázalo kvalifikovať 5-krát, zakaždým však skončilo už v základnej skupine. V 16 stretnutiach, ktoré odohralo na MS, dokázalo zvíťaziť iba v jedinom, v súboji v outsiderom celého turnaja , nad ktorým na MS 2008 zvíťazilo . Na MS 2012 sa nekvalifikovalo, keď v kontinentálnej kvalifikácii skončilo na nepostupovom 5. mieste (postupovali 4 družstvá). 

Družstvo sa zúčastnilo všetkých piatich turnajov kontinentálnych majstrovstiev, na ktorých získalo 4 medaily, všetko strieborné. V roku 2007 sa kvalifikovalo na futsalový turnaj Panamerických hier, na ktorom obsadilo 6. miesto. Okrem toho vyhralo karibské majstrovstvá v roku 2016, ktoré organizovala práve Kuba.

Výsledky 
Majstrovstvá sveta FIFA

Majstrovstvá CONCACAF

Panamerické hry

Majstrovstvá Karibiku

Referencie

Pozri aj 
 Kubánske národné futbalové mužstvo

Externé odkazy 
 Oficiálna stránka Asociación de Fútbol de Cuba (archive.org) 
 Zápasy družstva na futsalplanet.com 
 Kubánske družstvo na MS 2016 na oficiálnej stránke FIFA 

Národné futsalové družstvá
Futsal
Národné
Egyptské národné futsalové družstvo mužov

Egyptské národné futsalové družstvo mužov je národné družstvo mužov, ktoré reprezentuje Egypt v medzinárodných futsalových súťažiach a priateľských zápasoch. Funguje pod záštitou Egyptian Football Association (EFA). Prvý medzinárodný zápas absolvovalo v roku 1996. V septembri 2016 mu patrilo vo svetovom rebríčku 19. miesto.

Vrcholné podujatia 
Na majstrovstvá sveta FIFA sa dokázalo kvalifikovať 6-krát (najčastejší africký účastník MS) a v roku 2000 sa mu podarilo postúpiť do 2. fázy turnaja. Na MS 2012 sa družstvo kvalifikovalo z kontinentálnej kvalifikácie a skončilo na nich v osemfinále, keď v ňom podľahlo neskoršiemu bronzovému medailistovi z Talianska. O štyri roky vyrovnalo svoje najlepšie umiestnenie na MS, keď sa prebojovalo do štvrťfinále turnaja, v ktorom prehralo s .

Jeho najväčším úspechom je 3-násobné víťazstvo na majstrovstvách Afriky, ku ktorému pridalo aj dve strieborné umiestnenia. To posledné na turnaji v Južnej Afrike v roku 2016, keď prehralo až vo finále s .

Okrem toho sa zúčastnilo aj arabských majstrovstiev, na ktorých získalo 2 prvenstvá. Pripojilo  k nim aj 2 strieborné umiestnenia, keď v oboch prípadoch ho prekonalo družstvo Líbye.

Výsledky 
Majstrovstvá sveta FIFA

Majstrovstvá Afriky

Arabské majstrovstvá

Pohár Severnej Afriky
 2005: nezúčastnilo sa
 2009:  2. miesto

Referencie

Pozri aj 
 Egyptské národné futbalové mužstvo

Externé odkazy 
 Oficiálna stránka Egyptian Football Association (po arabsky)
 Zápasy družstva na futsalplanet.com 
 Egyptské družstvo na MS 2016 na oficiálnej stránke FIFA 

Národné futsalové družstvá
Futsal
Národné
Líbyjské národné futsalové družstvo mužov

Líbyjské národné futsalové družstvo mužov je národné družstvo mužov, ktoré reprezentuje Líbyu v medzinárodných futsalových súťažiach a priateľských zápasoch. Funguje pod záštitou Libyan Football Federation (LFF). Prvý medzinárodný zápas absolvovalo už v roku 1974. V septembri 2016 mu patrilo vo svetovom rebríčku 27. miesto. V roku 2005 sa stalo líbyjské futsalové družstvo tímom roka.

Vrcholné podujatia 
Na majstrovstvá sveta FIFA sa dokázalo kvalifikovať 2-krát, zakaždým však skončilo v základnej skupine. Na MS 2008 získalo jediný bod za remízu v základnej skupine D s tímom Uruguaja. Na MS 2012 sa družstvo kvalifikovalo z kontinentálnej kvalifikácie a v základnej skupine C skončilo po troch prehrách na poslednom mieste.

Jeho najväčším úspechom je víťazstvo na majstrovstvách Afriky v roku 2008, ku ktorému pridal aj jedno bronzové umiestnenie. 

Družstvo sa zúčastnilo aj arabských majstrovstiev, na ktorých získalo 2 prvenstvá a 1 bronzové umiestnenie. Na severoafrickom pohári získalo 3 prvenstvá, keď vyhralo vo všetkých svojich zápasoch.

Výsledky 
Majstrovstvá sveta FIFA

Majstrovstvá Afriky

Arabské majstrovstvá

Pohár Severnej Afriky
 2005:  víťaz
 2009:  víťaz
 2010:  víťaz

Pohár konfederácií
 2009:  3. miesto

Stredozemný pohár
 2010:  2. miesto

Referencie

Pozri aj 
 Líbyjské národné futbalové mužstvo

Externé odkazy 
 Oficiálna stránka Libyan Football Federation (archive.org) (po arabsky)
 Zápasy družstva na futsalplanet.com 
 Líbyjské družstvo na Majstrovstvách Afriky 2016 

Národné futsalové družstvá
Futsal
Národné
Austrálske národné futsalové družstvo mužov

Austrálske národné futsalové družstvo mužov je národné družstvo mužov, ktoré reprezentuje Austráliu v medzinárodných futsalových súťažiach a priateľských zápasoch. Funguje pod záštitou Football Federation Australia (FFA). Prvý medzinárodný zápas absolvovalo už v roku 1989, na majstrovstvách sveta. V marci 2018 mu patrilo vo svetovom futsalovom rebríčku 24. miesto.

Vrcholné podujatia 
Na majstrovstvá sveta FIFA sa dokázalo kvalifikovať 7-krát, zakaždým však skončilo už v základnej skupine. Na MS 2012 vyhralo družstvo v základnej skupine D jediné stretnutie, nad nováčikom z Mexika, a skončilo v nej na 3. mieste, ktoré kvôli nepriaznivému skóre austrálskeho družstva nezaručovalo jeho postup do osemfinále turnaja.

Jeho najväčším úspechom je 4-násobné víťazstvo na majstrovstvách Oceánie, ktoré dosiahol pri 4 účastiach, keď bol Austrálska futbalová federácia členom Oceánskej futbalovej konfederácie. Od roku 2006 prešla národná federácia pod Ázijskú futbalovú konfederáciu, a austrálske družstvo začalo štartovať na majstrovstvách Ázie, na ktorých v roku 2012 získalo svoje najlepšie umiestnenie v podobe 4. miesta. V roku 2013 sa opäť stalo majstrom Oceánie, keď vyhralo všetky stretnutia.

Družstvo sa v roku 2007 prvýkrát zúčastnilo majstrovstiev Juhovýchodnej Ázie, na ktorom získalo striebornú medailu. Tú zopakovalo ešte trikrát.

Výsledky 
Majstrovstvá sveta FIFA

Majstrovstvá Oceánie

Majstrovstvá Ázie

Majstrovstvá ASEAN

Referencie

Pozri aj 
 Austrálske národné futbalové mužstvo
 Austrálske národné futsalové družstvo žien

Externé odkazy 
 Oficiálna stránka Football Federation Australia 
 Australian Futsal Association 
 Futsal v Austrálii

Zdroje 
 Zápasy družstva na futsalplanet.com 
 Austrálske družstvo na MS 2016 na stránke FIFA 

Národné futsalové družstvá
Futsal
Národné
Národné futsalové družstvo mužov Šalamúnových ostrovov

Národné futsalové družstvo mužov Šalamúnových ostrovov je národné družstvo mužov, ktoré reprezentuje Šalamúnove ostrovy v medzinárodných futsalových súťažiach a priateľských zápasoch. Funguje pod záštitou Solomon Islands Football Federation (SIFF). Prvý medzinárodný zápas absolvovalo v roku 2004. V septembri 2016 mu patrilo vo svetovom rebríčku 47. miesto.

Vrcholné podujatia 
Na majstrovstvá sveta FIFA sa dokázalo kvalifikovať 3-krát, zakaždým však skončilo už v základnej skupine. Na svojich prvých MS vytvorilo družstvo rekord futsalových MS, keď v zápase s Ruskom vysoko prehralo výsledkom . Na MS 2012 vyhralo družstvo svoj vôbec prvý zápas na MS, keď v poslednom zápase skupiny proti tímu Guatemaly zvíťazilo , no napriek tomu skončilo v skupine posledné. O štyri roky neskôr zopakovalo posledné miesto vo svojej základnej skupine, keď prehralo všetky zápasy.

Jeho najväčším úspechom je 5-násobné víťazstvo na majstrovstvách Oceánie, ktoré dosiahlo pri 7 účastiach. Po prestúpení Austrálskej futbalovej federácie z OFC do AFC (v roku 2006) sa stalo v rokoch 2008 až 2011 jediným oceánskym víťazom. Na kontinentálnych majstrovstvách v roku 2013 sa nedokázalo prebojovať do semifinále, keď v základnej skupine prehralo s  i domácim  a skončilo celkovo na 5. mieste.

Družstvo Šalamúnových ostrov drží svetový rekord v najrýchlejšie strelenom góle v oficiálnom futsalovom zápase, v ktorom dali Šalamúnove ostrovy gól v 3. sekunde zápasu proti tímu Novej Kaledónie.

Výsledky 
Majstrovstvá sveta FIFA

Majstrovstvá Oceánie

Referencie 

 In the Land of the Giants

Pozri aj 
 Národné futbalové mužstvo Šalamúnových ostrovov

Externé odkazy 
 Oficiálna stránka Solomon Islands Football Federation 
 Družstvo Šalamúnových ostrovov na stránke Oceánskej futbalovej federácie 
 Zápasy družstva na futsalplanet.com 
 Družstvo Šalamúnových ostrovov na MS 2016 na oficiálnej stránke FIFA 

Šalamúnove ostrovy
Futsal
Futsal na Šalamúnových ostrovoch